הוועדה המסדרת, כנסת 25, פרוטוקול מספר 19, 2022-12-28 00:00

יואב קיש: אני פותח את ישיבת הוועדה המסדרת

יואב קיש:  על סדר-היום: סדרי הדיון בישיבת הכנסת לצורך כינון הממשלה ה-37 ובחירת יושב-ראש הכנסת; בחירת סגן יו"ר הכנסת שיכהן כיו"ר בפועל ממועד הפסקת כהונתו של יו"ר הכנסת ועד לבחירת יו"ר קבוע

יואב קיש:       ראשית, אני יכול להעביר לכם מסר מסיעת הליכוד

יואב קיש:  אני לא יודע אם מישהו שמע אבל היתה ישיבת סיעה והסיעה בחרה פה אחד במועמד הליכוד אמיר אוחנה ליושב ראש הכנסת ה-25

מירב בן ארי: אגב, זה היה פה אחד חשאי או פה אחד גלוי?     

יואב קיש: לא היו מועמדים

יואב קיש:  אפשר היה לעשות חשאי אבל אמרנו שזה אולי ביש עתיד

זאב אלקין: חברת הכנסת בן ארי, זה היה פה אחד פשוטו כמשמעו

זאב אלקין:  פה אחד אמר וכולם הצביעו בעד

יואב קיש: אצלנו כל אחד היה יכול להתמודד

יואב קיש:       אני יכול לספר לכם בדיחה על יש עתיד

יואב קיש:  הלכתי פעם עם מישהו מיש עתיד וראיתי אותו רץ אחרי לפיד

יואב קיש:  רציתי לדבר איתו ואז הוא אמר לי: רגע, רגע, אני רץ אחרי הגוף הבוחר

רון כץ: יואב, מה אבי מעוז יעשה? יצביע בעד אוחנה או נגד? אבי מעוז יצביע בעד?     

יואב קיש: ברור שהוא יצביע בעד

יואב קיש:  זה שהקמפיין הפחדות שלכם מסתובב ברשת – הכול פייק

יואב קיש:  כל הקמפיין תקשורת הזה פייק אחד גדול

אפרת רייטן: לא היינו צריכים להמציא שום דבר כמו שאתם עשיתם עלינו

אפרת רייטן:  כל העניין הזה של תומכי טרור, 53 מיליארד

יואב קיש: הנה אתם רואים, פה אחד

יואב קיש:       עכשיו אני יכול לברך גם את חברי אופיר כץ שנבחר פה אחד ליו"ר סיעת הליכוד, יו"ר הקואליציה הבא, אופיר כץ

מירב בן ארי: אנחנו בעד אבל אנחנו לא יכולים לדבר על זה

זאב אלקין: אופיר מהניסיון, גם ברכות וגם תנחומי

אופיר כץ: זה בדיוק מה שאמר לי אבי דיכטר

אוריאל בוסו: יואב, אנחנו מחכים לברך גם את יואב קיש

מירב בן ארי: תדע לך שב-2015 אנחנו הצלחנו בעיקר בגלל שהיה יו"ר קואליציה כמו ביטן

מירב בן ארי:  יש לך תפקיד מאוד חשוב

מירב בן ארי:  תבוא אלי, אני אעשה לך חפיפה

יואב קיש: אני מעלה לסדר היום

יואב קיש:  קודם כל יש לנו נושא של סגן יו"ר כנסת שיכהן כיו"ר בפועל ממועד הפסקת כהונתו של יו"ר הכנסת ועד לבחירת יו"ר קבוע

יואב קיש:  זה אופיר כץ

יואב קיש:  זה למעשה מי שינהל את הדיון של מחר

יואב קיש:  מכיוון שבעצם לדעתי ההתפטרות של היו"ר נכנסת לתוקף סביב 5 בבוקר

ארבל אסטרחן: שבע ושמונה עשרה

יואב קיש: שבע ושמונה עשרה מחר היא נכנסת לתוקף

יואב קיש:  למעשה אנחנו צריכים לבחור יו"ר זמני

יואב קיש:  זה יו"ר בפועל מהסגנים הזמניים

מיכאל מלכיאלי: התמונה שלו גם תהיה למעלה?     

יואב קיש: אני לא חושב

יואב קיש:  למרות שאת התמונה של גנץ שמו

רון כץ: יואב, תדע שיצאו כמו תמיד הדלפות מישיבת הסיעה שלכם

רון כץ:  אני מוחה על איך שהתנהגו אליך שם

משה טור פז: ישיבה קשה בסיעת הליכוד

משה טור פז:  דנון: איזו חוצפה שלא כינסתם את הסיעה עד עכשיו

משה טור פז:  לא מקובל עלי מה שעשו

מירב בן ארי: יואב, יש הצבעה על משהו? על אוחנה ועל אופיר אין הצבעה

מיכאל ביטון: זה פה אחד, אבל פה אחד עצבני

יואב קיש: נעשה סדר

יואב קיש:  אני אסביר

יואב קיש:  אני גם חושב שהח"כים מסוגלים להבין כשאני מסביר

מיכאל ביטון: לא, אבל תפתח את מה שדיווחו

מיכאל ביטון:  אמרת לנו פה אחד, אבל זה היה פה אחד עצבני

משה טור פז: פה של ביבי אחד

מיכאל ביטון: מה  היה שם?     

יואב קיש: אני אגיד לך

יואב קיש:  היתה הצעה ללכת להצבעה חשאית אבל היה מועמד אחד

רון כץ: נכנסת והיית חגיגי ואמרת פה אחד ואז יוצאות הקלטות

משה טור פז: למה אמסלם צעק על ביבי? אנחנו רוצים לדעת

רון כץ: יואב, אז לא דייקת

אפרת רייטן: אבל הפרסומים על ישיבה קשה בסיעת הליכוד

אפרת רייטן:  למה מתארים את זה שאמסלם בצעקות על נתניהו? זה לא נשמע מה שאתה מספר

אוריאל בוסו: אפרת, את הרי יודעת שבשנה האחרונה לא היו כותרות שנקראו ההתקפלות, הסחיטה

יואב קיש: סליחה, אין לי בעיה שהדו-שיח ימשיך כי אני מחכה לרוב שלי

יואב קיש:  אז אין בעיה, אתם יכולים להמשיך

מיכאל ביטון: למי אמרו שב בשקט

יואב קיש: סליחה, עכשיו לא מפריעים יותר

יואב קיש:  שקט בבקשה

יואב קיש:       מכיוון שההצבעה שתכף נעשה בוועדה לא עולה להצבעה במליאה וזו הצבעה בוועדה המסדרת בלבד על בחירת סגן יו"ר הכנסת שיכהן כיו"ר בפועל ממועד הפסקת כהונתו של יו"ר הכנסת

יואב קיש:  אמרתי שמחר בשעה שבע לערך ועד לבחירת יו"ר קבוע שזה יהיה בעצם הצבעה לדיון אחר-כך

יואב קיש:  אנחנו מציעים את סגן יו"ר הזמני אופיר כץ

יואב קיש:  מי בעד שירים את ידו

יואב קיש: אופיר כץ נבחר פה אחד לסגן יו"ר הכנסת

יואב קיש: פה אחד

יואב קיש:  תודה רבה

יואב קיש:       אני עובר לנושא השני על סדר-היום: סדרי הדיון בישיבת הכנסת לצורך כינון הממשלה ה-37 ובחירת יושב ראש הכנסת

יואב קיש:  היתה אי הסכמה מצד האופוזיציה להצעה הראשונה שלי

יואב קיש:  אלקין רוצה להתייחס, בבקשה

זאב אלקין: תודה רבה, אדוני היושב-ראש

זאב אלקין:  כזכור, היו שני ויכוחים מרכזיים בדיון הקודם בנושא הזה

זאב אלקין:  אחד, לגבי עצם לגבי עצם קיומו של הדיון המשולב, שאמנם יש לזה תקדים אבל הוא תמיד היה בהסכמה

זאב אלקין:  לא היה בעבר בקשות להפריד

זאב אלקין:  הנקודה השנייה, היותר משמעותית כמובן, זאת העמידה שלנו על הזכות להשתמש בסעיף 31 לתקנון הכנסת

זאב אלקין:       מצד שני, הקשבתי לדבריך, על כך שדיברת על המעמד החגיגי והממלכתי של הקמת ממשלה, השגרירים שיבואו לפה, המשפחות וכדומה

זאב אלקין:  לכן אני בא עם הצעה שהיא גם על דעת כל סיעות האופוזיציה עתידית

זאב אלקין:  אנחנו כממשלה נוותר על זכות הדיבור שלנו ושימוש בסעיף 31 ונבקש ממך תוספת זמן לסיעות האופוזיציה בלבד, שתתחלק באופן שווה ביניהם בדיון סיעתי

יואב קיש: כמה סיעות יש?     

זאב אלקין: יש 6 סיעות אופוזיציה, כולל כולם

זאב אלקין:       אנחנו מדברים בשם 6 סיעות האופוזיציה

זאב אלקין:  אנחנו נבקש, נניח, שעתיים על חשבון ויתור דברי שר ולהוסיף ללוחות הזמנים שקבעת ולחלק את תוספת הזמן הזאת בין סיעות האופוזיציה

יואב קיש: אני מבקש התייעצות סיעתית לפני ההצבעה

יואב קיש:  חמש דקות ואז נצביע על ההצעה של זאב

יואב קיש:  בואו נדבר נראה אם נגיע להסדר

יואב קיש:  הפסקה חמש דקות

יואב קיש: אני פותח את הדיון

יואב קיש:  לגבי סדר הדיון למחר יש הסכמה בין הסיעות השונות

יואב קיש:  בהתאם להצעה של השר אלקין אנחנו ניתן יותר זמן לסיעות האופוזיציה

יואב קיש:  אני רוצה להקריא את ההחלטה

יואב קיש:  יתכנו שינויי נוסח קלים אבל המהות תישאר כמובן אחידה

יואב קיש:       החלטת הוועדה המסדרת בדבר סדרי הדיון בישיבת הכנסת לצורך כינון הממשלה ה-37 ובחירת יו"ר כנסת

יואב קיש:  בהתאם לסעיפים 2, 19, 27 ן-28 לתקנון הכנסת נדרשה הוועדה המסדרת לקבוע הוראות לעניין ישיבת הכנסת לצורך כינון הממשלה 37 ובחירת יו"ר הכנסת, לאחר שחבר הכנסת בנימין נתניהו הודיע בהתאם לסעיף 13ב לחוק יסוד הממשלה כי הרכיב ממשלה

יואב קיש:        בהתאם לכך קבעה הוועדה המסדרת את סדרי הדיון הבאים: ישיבת הכנסת לצורך כינון הממשלה ה-37 ובחירת יו"ר כנסת תתקיים ביום חמישי, ה' בטבת, התשפ"ג, 29

יואב קיש: 132

יואב קיש: 2022 בשעה 11:00 בבוקר

יואב קיש:  זה סעיף 19 לתקנון

יואב קיש:       יש הסכמה כי יתקיים דיון משולב בשני הנושאים האמורים בסעיף א'

יואב קיש:  כלומר, סעיף 1 שזה בחירת יו"ר והשבעת ממשלה

יואב קיש:  ב-11:00 יפתח ראש הממשלה המיועד בנימין נתניהו את הדיון בהצגת קווי היסוד של מדיניות הממשלה, הרכב הממשלה וחלוקת התפקידים בין השרים

יואב קיש:  תינתן זכות דיבור לעומד בראש הסיעה הגדולה שאינה צד להסכם התמיכה בממשלה

יואב קיש:       לפיד תומך בממשלה או לא? לא, אז  זה יהיה לפיד

יואב קיש:  חבר הכנסת יאיר לפיד יקבל מסגרת זמן שלא תעלה על 15 דקות

יואב קיש:       יתקיים דיון סיעתי משולב כדלהלן: כל סיעות הבית יקבלו 9 דקות לדיון

יואב קיש:  בנוסף, כל אחת מששת סיעות האופוזיציה המיועדות יקבלו עוד 15 דקות, כך שזה עוד שעה וחצי לזמנים לטובת זמן דיבור לאופוזיציה

יואב קיש:  זאת החלוקה

יואב קיש:       בכל מקרה, הסיעות רשאיות לחלק את הזמן בין כמה דוברים ובלבד שמסגרת הזמן לכל נואם לא תפחת משלוש דקות

יואב קיש:  סיכמנו שהדובר האחרון יהיה של הליכוד שידבר 3 דקות ולפניו 3 דקות יהיה - - -       

אני מבקש שתהיה אפשרות לאופוזיציה להעביר קצת מה-15 דקות לסיעות הקואליציה

יואב קיש: לא, יש לך 9, זהו

יואב קיש: מוסכם שבדיון זה לא יחול סעיף 31 לתקנון ולא יעלה שר במהלך הדיון המשולב

ארבל אסטרחן: פה אחד

יואב קיש: פה אחד

יואב קיש:     תתקיים הצבעה על בחירת יו"ר הכנסת לאחר כל הדיון הסיעתי המשולב

יואב קיש:  ההצבעה תיערך על מועמדים שעליהם הודיעו הסיעות בפתיחת הישיבה לפני תחילת הדיון הסיעתי המשולב

יואב קיש:  לאחר מכן היו"ר הנבחר ינהל את המשך הישיבה ותתקיים הצבעה על הבעת אמון בממשלה

יואב קיש:  לאחר כינון הממשלה, הצהרת אמונים של ראש הממשלה והשרים

יואב קיש:       מי בעד שירים את ידו? 

יואב קיש: הסיכום התקבל פה אחד

יואב קיש: הוחלט פה אחד

יואב קיש:       
     תודה רבה, הישיבה נעולה